Стәрлетамак рус драма театры

Стәрлетамак рус дәүләт драма театры (, ) — 1946 елдан Стәрлетамакта иҗат итүче сәнгать коллективы (театр). Башкортстанның өлкән театрларыннан берсе.

 Тарих 
1930-еллар ахырында Белоретта рус шәһәр драма театры оештырыла. 1941 елның 4 гыйнварында РСФСР ХКШ күрсәтмәсе буенча Стәрлетамакта гастрольдә булган Белорет театры әлеге шәһәрдә калдырыла (Баязит йорты театр өчен бирелә). Театр исеме «Рус драма театры» итеп үзгәртелә  О театре . Яңа театр труппасына элекке Белорет драма театры, Бөренең рус драма театры, Уфаның рус драма театры һәм БАССР дәүләт филармониясе каршындагы оперетта ансамбле артистлары җәлеп ителә.

1946 елның 25 гыйнварыннан театр директоры итеп И. И. Чернышевский–Толкачев, августтан режиссер итеп К. Х. Шахбазиди билгеләнә. Төрле вакытта театрның сәнгать җитәкчесе булып В. Гриценко, П. Ремизов, Е. Меркулович, Д. Шрагер, А. Полянкин эшли. Шулай ук С. Оборенко, К. Хотяновский, А. Бовен, О. Зарянкин спектакльләр куя. Сәхнәне Л. Алексеев, М. Кузнецов, М. Шнейдерман, В. Хлыбов, А. Плотников бизи, П. Ремизов, Е. Вильчевская, М. Маркелова, Б. Земло (1960—1987 елларда – театрның директоры), А. Злобинская, Э. Морская, В. Астахов һ. б. уйный.
 1990 елдан — САММИ (актерлар, менеджерлар, меценаттар, интеллектуаллар союзы) дәүләт театр-мәдәният берләшмәсендә ()
 1993 елдан — Стәрлетамакның дәүләт театр берләшмәсендә ()
 2002 елдан — Стәрлетамак рус драма театры
Театр Мәскәүдән, Нижгардан, Ивановодан, Орёлдан режиссерлар чакыра. Театр сәхнәсендә рус һәм дөнья драматургиясе үрнәкләре буенча 500 тамаша күрсәтелгән. Һәр сезонда төрле жанрдагы (трагикомедия, трагедия, фарс-раунд, әкият, рок-притча, трагик балаган) 16-18 тамаша күрсәтелә: 

 Бүләкләре 
Театр — драма коллективлары сәнгатенең бөтенсоюз һәм бөтенроссия смотрлары дипломаты, фестивальләр лауреаты. РФ төбәкләрендә, шулай ук Чехословакия һәм Австриядә гастрольләрдә була.
 «Театр язы»  фестивале (Салават) лауреаты («Хапун» В. Ольшанский — «Иң яхшы  режиссер эше» номинациясе)
 Россиянең кечкенә шәһәр театрларының V фестивале (Лысьва) премиясе — («Өйләнү» Николай Гоголь) 
 2003 — «Күңелле сәхнә арты» ()  фестиваль-конкурсы — Гран-при — «Бөтен дөнья - театр» капустнигы өчен
 «Алтын ат» () ачык фестиваль-конкурсы (Төмән) — диплом («Мәхәббәт» М. Шизгал буенча, И. Черкашин куелышында)
 2006 — Россиянең кечкенә шәһәр театрлары фестивале (Вышний Волочёк) — лауреат («Хапун» В. Ольшанский — 6 номинациядә)

 Сылтамалар 
 Стәрлетамак рус драма театры
  Театр сайты

 Моны да карагыз 
 Стәрлетамак башкорт театры

 Искәрмәләр 

Төркем:Әлифба буенча театрлар
Төркем:Стәрлетамак театрлары
Төркем:1946 елда нигезләнгән театрлар
Төркем:Башкортстан театрлары